సీ. పీ. రాధాకృష్ణన్

చంద్రపురం పొన్ను స్వామి రాధాకృష్ణన్‌ (జననం: 1957 మే 4), భారతదేశ 17వ ఉపరాష్ట్రపతి. 2025 సెప్టెంబరు 9న జరిగిన ఎన్నికలలో ఎన్డీయే కూటమి అభ్యర్థిగా అతను ఉపరాష్ట్రపతిగా గెలుపొందాడు. తమిళనాడు రాష్ట్రం నుంచి ఉపరాష్ట్రపతి పదవిలో మూడో వ్యక్తిగా గుర్తింపు పొందాడు. గతంలో రాధాకృష్ణన్‌ రెండుసార్లు కోయంబత్తూరు లోక్‌సభ నియోజకవర్గం నుండి ఎంపీగా, తమిళనాడు భారతీయ జనతా పార్టీ రాష్ట్ర అధ్యక్షుడిగా పని చేశాడు. 

రాజకీయ జీవితం
సీపీ రాధాకృష్ణన్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998లో కోయంబత్తూరు నుంచి తొలిసారి లోక్‌సభ సభ్యునిగా ఎన్నికయ్యాడు. ఆ తరువాత 1999లో రెండోసారి ఎంపికై 2004, 2014, 2019 లోక్‌సభ ఎన్నికల్లో ఓటమి పాలయ్యాడు.

అతను తమిళనాడు బీజేపీ అధ్యక్షుడిగా, 2016 నుంచి 2019 వరకు ఆల్ ఇండియా కాయిర్ బోర్డు చైర్మన్‌గా పని చేశాడు.

 గవర్నర్ పదవులు 
సీపీ రాధాకృష్ణన్‌ 2023 ఫిబ్రవరి 12న జార్ఖండ్ గవర్నర్‌గా నియమితుడయ్యాడు.https://www.telangana.gov.in/te/government/governor/ తెలంగాణ గవర్నర్‌గా ఉన్న తమిళిసై సౌందరరాజన్ 2024 మార్చి 18న రాజీనామా చేయడంతో తెలంగాణ గవర్నర్‌గా & పుదుచ్చేరి లెఫ్టినెంట్‌ గవర్నర్‌‌గా సీపీ రాధాకృష్ణన్‌కు అదనపు బాధ్యతలును అప్పగిస్తూ 2024 మార్చి 19న రాష్ట్రపతి ద్రౌపది ముర్ము ఉత్తర్వులు జారీ చేసింది. తెలంగాణ గవర్నర్‌గా 2024 జులై 31 వరకు (అదనపు బాధ్యత), పుదుచ్చేరి లెఫ్టినెంట్ గవర్నర్‌గా 2024 ఆగస్టు 06 వరకు పని చేశాడు.

సీపీ రాధాకృష్ణన్‌ను 2024 జూలై 27న భారత రాష్ట్రపతి ద్రౌపది ముర్ము మహారాష్ట్ర గవర్నర్‌గా నియమించగా, జూలై 27న గవర్నర్‌గా ప్రమాణస్వీకారం చేశాడు.

 ఉప రాష్ట్రపతి 
2025లో భారత ఉప రాష్ట్రపతి ఎన్నికల్లో ఎన్‌డీఏ అభ్యర్థిగా సీ.పీ.రాధాకృష్ణన్ అభ్యర్థిత్వాన్ని ఆగష్టు 17న బీజేపీ అధిష్టానం ప్రకటించింది. అతను 2025 సెప్టెంబరు 09న జరిగిన ఎన్నికల్లో 152 ఓట్ల మెజారిటీతో గెలిచాడు. రాధాకృష్ణన్‌ 452 ఓట్లు సాధించగా, తన సమీప ప్రత్యర్థి బి. సుదర్శన్ రెడ్డికి 300 ఓట్లు వచ్చాయి. భారత 15వ ఉపరాష్ట్రపతిగా సీపీ రాధాకృష్ణన్‌తో రాష్ట్రపతి ద్రౌపది ముర్ము సెప్టెంబర్ 12న ప్రమాణస్వీకారం చేయించింది.

 వ్యక్తిగత జీవితం 
1985 నవంబర్ 25న, రాధాకృష్ణన్ ఆర్. సుమతితో వివాహం చేసుకున్నాడు. వారికి ఇద్దరు పిల్లలు ఉన్నారు. అతను లయన్స్ క్లబ్ ఇంటర్నేషనల్ సభ్యుడు. 

 ఎన్నికల్లో పోటీ 
సంవత్సరంఎన్నికలపార్టీనియోజకవర్గం పేరుఫలితంఓట్లు వచ్చాయిఓటు వాటా%199812వ లోక్‌సభభారతీయ జనతా పార్టీకోయంబత్తూరువిజేత4,49,26955.85199913వ లోక్‌సభభారతీయ జనతా పార్టీకోయంబత్తూరువిజేత4,30,06849.21200414వ లోక్‌సభభారతీయ జనతా పార్టీకోయంబత్తూరురన్నర్3,40,47638.74201416వ లోక్‌సభభారతీయ జనతా పార్టీకోయంబత్తూరురన్నర్3,89,70137.24201917వ లోక్‌సభభారతీయ జనతా పార్టీకోయంబత్తూరురన్నర్3,92,00731.47

మూలాలు

 వెలుపలి లింకులు 

వర్గం:1957 జననాలు
వర్గం:తమిళనాడు వ్యక్తులు
వర్గం:భారత ఉపరాష్ట్రపతులు
వర్గం:తమిళనాడు రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:జీవిస్తున్న ప్రజలు
వర్గం:పుదుచ్చేరి లెఫ్టినెంట్ గవర్నర్లు